As Dependencias d'a Corona son posesions d'a Corona britanica en dreito d'o Reino Unito, que se distinguen d'os territorios d'ultramar u as colonias d'o Reino Unito. As Dependencias d'a Corona son as islas d'a Canal de Jèrri y Guernési, y Man en a mar d'Irlanda. Como churisdiccions administratas de traza independient, no fan parti ni d'o Reino Unito ni d'a Unión Europeya. As tres son miembros d'o Consello Britanicoirlandés. Dende 2005, cadaguna d'as Dependencies d'a Corona tien un menistre en chefe que'n ye o chefe d'o gubierno. Manimenos, como posesions d'a Corona, no son Estatos sobirans de dreito, y encara que a potestat lechislativa recaye en lurs asambleyas lechislativas propias, han de tener o consentimiento d'a Corona, y os residents tienen a nacionalidat britanica.